**vznesené Pripomienky v rámci medzirezortného pripomienkového konania**

Nariadenie vlády Slovenskej republiky o postupe, rozsahu a náležitostiach poskytovania informácií o návrhu technického predpisu

|  |  |
| --- | --- |
| Počet vznesených pripomienok, z toho zásadných | 36 / 0 |

|  |  |  |
| --- | --- | --- |
| **Subjekt** | **Pripomienka** | **Typ** |
| **AZZZ SR** | **predloženému návrhu**bez pripomienok | **O** |
| **GPSR** | Bez pripomienok. | **O** |
| **KSK** | **celému materiálu**bez pripomienok | **O** |
| **MDaVSR** | **vlastnému materiálu**Názov právneho predpisu odporúčame upraviť v súlade s bodom 18. Prílohy č. 1 k Legislatívnym pravidlám vlády SR, resp. za slovom „republiky“ odporúčame vložiť slová „z ..... 2017 “.  | **O** |
| **MDaVSR** | **Predkladacej správe**V Predkladacej správe odporúčame neuvádzať duplicitne vplyvy navrhovaného materiálu. Rovnaká pripomienka sa vzťahuje k Dôvodovej správe, časť A., Všeobecná časť. | **O** |
| **MDaVSR** | **vlastnému materiálu**Vo vlastnom materiáli, v poznámke pod čiarou k odkazu 3), za názvom nariadenia Európskeho parlamentu a Rady (ES) č. 852/2004 odporúčame v označení zbierky Európskej únie slová „kap. 3/zv. 45“ nahradiť slovami „kap. 13/zv. 34“. | **O** |
| **MFSR** | **Všeobecne**Návrh je potrebné zosúladiť s Legislatívnymi pravidlami vlády SR (ďalej len „LPV“) a s ich prílohami (napríklad názov právneho predpisu zosúladiť s bodom 18 prílohy č. 1 LPV, v § 2 ods. 2 slovo „dopadov“ nahradiť slovom „vplyvov“ a v odseku 5 zaviesť legislatívnu skratku „zodpovedný orgán“ v súlade s bodom 9.5 prílohy č. 1 LPV, v poznámke pod čiarou k odkazu 1 na konci doplniť bodku, v § 4 ods. 6 písm. a) za slovo „maloletých“ vložiť slovo „detí“ a v odseku 8 písm. a) slovo „pokiaľ“ nahradiť slovom „ak“).  | **O** |
| **MFSR** | **Všeobecne**Predložený návrh nariadenia vlády nevyriešil nejasnosť termínov „predpis s fiškálnou požiadavkou“ a „predpis s finančnou požiadavkou“, ktoré sú v návrhu novely predmetného zákona [§ 2 ods. 1 písm. h)] rozlíšené dosť nejasne. Nie je totiž dopovedané, čo je pri „fiškálnej požiadavke“ považované za „fiškálne opatrenie“ a pri „finančnej požiadavke“ za „finančné opatrenie“. Ak to nebude možné upresniť v návrhu nariadenia vlády vzhľadom na znenie čl. 120 Ústavy SR, tak by bolo vhodné spresniť text návrhu zákona, ktorý bude v druhom čítaní až v januári 2017. V každom prípade odporúčam medzirezortné pripomienkové konanie zopakovať, keď bude možné znenie predmetnej novely zákona posúdiť ako relevantné.  | **O** |
| **MFSR** | **Všeobecne**V doložke vybraných vplyvov je potrebné, vzhľadom na to, že návrh nemá vplyv na rozpočet verejnej správy, tak ako je to uvedené v bode 9. Vplyvy na rozpočet verejnej správy, vypustiť označenie v riadku „z toho rozpočtovo zabezpečené vplyvy“, pretože sa nevyznačuje žiadna z možností. | **O** |
| **MKSR** | **Vlastný materiál**Odporúčame upraviť návrh nariadenia vlády, pretože je v rozpore s čl. 13 ods. 1 Ústavy Slovenskej republiky (§ 2 ods. 3 a 4), ide nad rámec splnomocňovacieho ustanovenia zákona (§ 1 písm. c), § 2 ods. 5) a obsahuje nejasné a nezrozumiteľné ustanovenia (napríklad § 1 písm. d)- aké informačné povinnosti?, § 2 ods. 1 písm. a)- ustanoviť iba jednu alternatívu, § 2 ods. 1 písm. c)- aké vplyvy, vplyvy na čo?, § 2 ods. 3 až 5- neupravuje sprievodné dokumenty, § 4- nie je v súlade so znením splnomocňovacieho ustanovenia zákona a je aj nesprávne označený- § 1 písm. c)). | **O** |
| **MOSR** | **§ 4 ods. 6**1. V § 4 ods. 6 navrhujeme úvodnú vetu upraviť takto: „(6) Odseky 2 až 4 sa neuplatňujú, ak zodpovedný orgán má za preukázané, že Slovenská republika je nútená bez zbytočného odkladu prijať technický predpis z naliehavého dôvodu“. V nadväznosti na túto úpravu odporúčame upraviť aj znenie pododsekov § 4 ods. 6 tak, aby nebolo duplicitné so znením úvodnej vety tohto ustanovenia. 2. V § 4 ods. 6 navrhujeme znenie písmena a) upraviť napr. takto: „a) spôsobeného vážnymi a nepredvídateľnými okolnosťami, ktoré súvisia s ochranou bezpečnosti štátu, bezpečnosti osôb, verejného zdravia a mravnosti, osobitne ochrany mravnosti mladistvých a s ochranou živočíchov a rastlín,“. Odporúčame navrhované znenie § 4 ods. 6 písm. a) precizovať v nadväznosti na znenie čl. 6 ods. 7 písm. a) preberanej smernice 2015/1535, podľa ktorého členský štát nie je povinný odložiť prijatie návrhu technického predpisu z dôvodu ochrany verejnej bezpečnosti, ako aj kvôli verejnej politike. V tejto súvislosti poukazujeme na § 27 zákona č. 400/2015 Z. z., podľa ktorého sa pri procese tvorby právnych predpisov nemusí použiť ustanovenie upravujúce pripomienkové konanie, ak nastanú mimoriadne okolnosti, najmä ohrozenie bezpečnosti, v prípade vyhlásenia núdzového stavu alebo opatrení na riešenie mimoriadnej situácie. Pojem „bezpečnosť“ je definovaný v ústavnom zákone č. 227/2002 Z. z. v znení neskorších predpisov na účely celého právneho poriadku a zahŕňa nielen bezpečnosť osôb, ale aj bezpečnosť štátu. Pojem „verejná bezpečnosť“ sa v ústavnoprávnej úprave využíva len v Listine základných práv a slobôd (ústavný zákon č. 23/1991 Zb.). Pri transpozícii tohto pojmu preto navrhujeme zohľadniť cieľ ktorým sa ním má zabezpečiť. Keďže čl. 6 ods. 7 písm. a) smernice 2015/1535 hovorí o vážnych okolnostiach a naliehavých dôvodoch, navrhujeme pojmy „verejná bezpečnosť“ a „verejná politika“ prevziať nielen v rovine bezpečnosti jednotlivých osôb, ale aj v rovine ohrozenia bezpečnosti štátu. Navrhujeme tiež slovo „morálky“ nahradiť slovom „mravnosti“ vzhľadom na terminológiu uvedenú v Ústave SR. Poznamenávame však, že čl. 6 ods. 7 písm. a) preberanej smernice 2015/1535 explicitne neupravuje ochranu mravnosti.  | **O** |
| **MOSR** | **§ 2 ods. 1**Odporúčame v § 2 ods. 1 úvodnej vete za slová „Sprievodným dokumentom“ vložiť slová „na účely tohto nariadenia vlády“. Ide o úpravu v súlade s čl. 8 ods. 1 Legislatívnych pravidiel vlády SR. Slová „sprievodný dokument“ sa používajú vo viacerých právnych predpisoch, preto predpokladáme, že účelom definície pojmu v navrhovanom § 2 ods. 1 je jeho vymedzenie na účely predloženého právneho predpisu, a nie na účely celého právneho poriadku.  | **O** |
| **MOSR** | **§ 2 ods. 1**Odporúčame v navrhovanom znení § 2 ods. 1 písm. a) a ods. 3 spojku „alebo“ nahradiť spojkou „a“. Notifikačný formulár zverejnený na webovom sídle Úradu pre normalizáciu, metrológiu a skúšobníctvo SR by mal byť totožný s notifikačným formulárom uvedeným vo všeobecne záväznej právnej úprave, t. j. v prílohe č. 1 a 2 predloženého právneho predpisu. | **O** |
| **MOSR** | **§ 3 ods. 2**Odporúčame v navrhovanom znení § 3 ods. 2 spojku „alebo“ nahradiť spojkou „a“. V súlade so znením bodu 13 šestnásťbodového notifikačného formulára uvedeného v prílohe č. 1 predloženého právneho predpisu odporúčame upraviť, že podmienky označenia a zdôvodnenia dôvernosti informácií v notifikačnom formulári musia byť splnené kumulatívne.  | **O** |
| **MPSVRSR** | **§ 2 ods. 2**Odporúčame v § 2 ods. 2 slovo „dopadov“ nahradiť slovom „vplyvov“. Odôvodnenie: Pripomienka legislatívno-technická, formulačná úprava.  | **O** |
| **MPSVRSR** | **§ 4 ods. 6 písm. a**Odporúčame v § 4 ods. 6 písm. a) za slovo „maloletých“ vložiť slovo „detí“. Odôvodnenie: Pripomienka legislatívno-technická, formulačná úprava.  | **O** |
| **MPSVRSR** | **K prílohe č. 1**Odporúčame v prílohe č. 1 bode 8 slovo „obsah“ nahradiť slovami „predmet úpravy a rámcový vecný obsah“. Odôvodnenie: Z hľadiska vystihnutia podstaty návrhu technického predpisu, návrhu predpisu s fiškálnou požiadavkou alebo návrhu predpisu s finančnou požiadavkou je potrebné v šestnásťbodovom notifikačnom formulári uviesť predmet úpravy návrhu a jeho rámcový vecný obsah.  | **O** |
| **MŠVVaŠSR** | **§ 4 ods. 5**Odporúčame uviesť , ako sa postupuje v prípade zániku predĺženej lehoty. Navrhované znenie evokuje, že v prípade ak lehota už prekračuje 3 mesiace (všeobecnú lehotu), vznikom uvedených právnych skutočnosti v § 4 ods. 5 nastáva omeškanie. | **O** |
| **MŠVVaŠSR** | **§ 2 ods. 3**Odporúčame za slovami „prílohe č .2 alebo“ vypustiť slovo „ktorý“ z dôvodu nadbytočnosti. | **O** |
| **MŠVVaŠSR** | **§ 2 ods. 4**Z ustanovenia nie je zrejmé, či odpovede na uvedené pripomienky majú byť zaslané podľa presne určeného šesťbodového notifikačného formulára ako v prípadoch podľa § 2 ods. 1 písm. a) a § 2 ods. 3 návrhu nariadenia. | **O** |
| **MŠVVaŠSR** | **§ 4 ods. 7**Z ustanovenia nie je zrejmé, či odpovede na uvedené pripomienky majú byť zaslané podľa presne určeného šesťbodového notifikačného formulára ako v prípadoch podľa § 2 ods. 1 písm. a) a § 2 ods. 3 návrhu nariadenia. | **O** |
| **MŠVVaŠSR** | **§ 4 ods. 4**Z ustanovenia nie je zrejmé, čo znamená „podrobné stanovisko“, resp. od akého rozsahu sa stanovisko považuje za podrobné. Bližšie vymedzenie pojmu „podrobné“ poskytuje väčšiu právnu istotu, pretože od naplnenia tohto pojmu závisí aj predĺženie lehoty. | **O** |
| **MZVaEZSR** | **§ 1**Odporúčame predmet úpravy v písmenách a) a c) zosúladiť so splnomocňovacím ustanovením zákona. Odôvodnenie: V návrhu zákona, ktorým sa mení a dopĺňa zákon č. 264/1999 Z. z. je v navrhovanom ustanovení § 8a ods. 4 splnomocňovacie ustanovenie, podľa ktorého podrobnosti o postupe, rozsahu a náležitostiach poskytovania informácií o návrhu technického predpisu a návrhu predpisu s fiškálnou požiadavkou alebo finančnou požiadavkou, ustanovení dĺžky určenej lehoty odloženia prijatia technického predpisu, spôsobe pripomienkovania návrhu technického predpisu a o náležitostiach a forme sprievodných dokumentov ustanoví vláda nariadením. Z uvedeného ustanovenia vyplýva, že v písmene a) sa má úprava týkať podrobností o "návrhu predpisu s fiškálnou požiadavkou alebo finančnou požiadavkou" a v písmene c) je pripomienkovanie "návrhu predpisu s fiškálnou požiadavkou a pripomienkovanie návrhu s finančnou požiadavkou" nad rámec splnomocňovacieho ustanovenia. | **O** |
| **MZVaEZSR** | **§ 2**Poznámku pod čiarou k odkazu 1 odporúčame ukončiť bodkou. Pripomienka legislatívno-technická. | **O** |
| **MŽPSR** | **celému materiálu**Bez pripomienok | **O** |
| **NBS** | **celému materiálu**Bez pripomienok. | **O** |
| **OAPSVLÚVSR** | **Všeobecne k návrhu**1. V súlade so splnomocňovacím ustanovením § 8a ods. 4 zákona č. 264/1999 Z. z. o technických požiadavkách na výrobky a o posudzovaní zhody a o zmene a doplnení niektorých zákonov v znení zákona č. …/2016 Z. z. vláda nariadením ustanoví: - podrobnosti o postupe, rozsahu a náležitostiach poskytovania informácií o návrhu technického predpisu a návrhu predpisu s fiškálnou požiadavkou alebo finančnou požiadavkou - podrobnosti o ustanovení dĺžky určenej lehoty odloženia prijatia technického predpisu - podrobnosti o spôsobe pripomienkovania návrhu technického predpisu - podrobnosti o náležitostiach a forme sprievodných dokumentov Domnievame sa, že niektoré ustanovenia presahujú rámec splnomocňovacieho ustanovenia, pretože neupravujú vyššie uvedené podrobnosti, naopak ustanovujú podstatu konkrétnych právnych vzťahov. Ide o ustanovenie navrhovaného § 3 ods. 2, § 4 ods. 1, 2, 6, 7, 8, § 5. Žiadame zvážiť súlad ustanovení nariadenia so splnomocňovacím ustanovením.  | **O** |
| **OAPSVLÚVSR** | **Všeobecne k návrhu**2. Upozorňujeme, že ustanovenia predloženého návrhu upravujú konanie, resp. rozsah a spôsob konania zodpovedného orgánu, ktorým je štátny orgán. V súlade s čl. 3 ods. 2 Ústavy Slovenskej republiky č. 460/1992 Zb. v znení neskorších predpisov Štátne orgány môžu konať iba na základe ústavy, v jej medziach a v rozsahu a spôsobom, ktorý ustanoví zákon. Žiadame tieto ustanovenia upraviť v zákone.  | **O** |
| **OAPSVLÚVSR** | **Všeobecne k návrhu**3. Žiadame zvážiť použitie pojmu „šestnásťbodový notifikačný formulár“ a použitie pojmu „šesťbodový notifikačný formulár“. Navrhovaný formulár podľa prílohy č. 1 obsahuje 19 označených odsekov, ktorých počet sa zároveň môže meniť. Navrhovaný formulár podľa prílohy č. 2 obsahuje 7 označených odsekov. Nejde o transpozíciu pojmov a tiež nejde o zaužívanú legislatívnu prax v tejto oblasti. Doteraz sa používal pojem Oznamovací formulár upravujúci notifikáciu podľa transponovanej smernice.  | **O** |
| **PMÚSR** | **celému materiálu**bez pripomienok | **O** |
| **SŠHRSR** | **celému materiálu**bez pripomienok | **O** |
| **ÚJDSR** | **celému materiálu**Bez pripomienok. | **O** |
| **ÚPPVII** | **Celému materiálu**Bez pripomienok | **O** |
| **ÚPVSR** | **celému materiálu**Bez pripomienok. | **O** |
| **URSO** | **celému materiálu**Bez pripomienok. | **O** |
| **ÚVO** | bez pripomienok | **O** |
| **ŠÚSR** | Odoslané bez pripomienok |  |
| **MHSR** | Odoslané bez pripomienok |  |
| **MPRVSR** | Odoslané bez pripomienok |  |
| **MVSR** | Odoslané bez pripomienok |  |

|  |
| --- |
| Vysvetlivky k použitým skratkám v tabuľke: |
| O – obyčajná |
| Z – zásadná |